་དུས་ཀྱི་རྟ་གླང་ལ་རྟ་གླང་དུ་གྲགས་
པའི་དབང་གིས་ཡིན་པའི་ཕྱིར། གཉིས་པ་དགག་བྱ་དེ་རིགས་པས་འགོག་ཚུལ་ལ།
གཅིག་དུ་བྲལ་ལ་བརྟེན་ནས་འགོག་ཚུལ་དང་། རྟེན་འབྲེལ་གྱི་རིགས་པ་ལ་བརྟེན་
ནས་འགོག་ཚུལ་གཉིས་བརྗོད་པར་བྱ་སྟེ། དབུ་མ་འཇུག་པར་ཆོས་ཀྱི་བདག་མེད་
བསྒྲུབ་པ་ལ། མཐའ་བཞི་སྐྱེ་འགོག་གི་རིགས་པ་དང༌། གང་ཟག་གི་བདག་མེད་
བསྒྲུབ་པ་ལ་རྣམ་བདུན་གྱི་རིགས་པ་གཙོ་བོར་གསུངས་ཤིང༌། དེ་གཉིས་ཀའི་རྩ་བ་
གཅིག་དུ་བྲལ་གྱི་རིགས་པ་ལ་ཐུག་པ་དང་། དེ་ཡང་རྟེན་འབྲེལ་གྱི་རིགས་པ་ལ་
ཐུག་པར་གསུངས་པའི་ཕྱིར།
དེའི་དང་པོ་ལ། སྤྱིར་བུམ་པ་ལྟ་བུ་བློ་ཡུལ་དུ་འཆར་བ་ན། གཅིག་དང་དུ་
མ་གང་རུང་དུ་འཆར་བའི་ངེས་པ་མེད་ཀྱང་། བུམ་པ་ལྟ་བུ་བློ་ཡུལ་དུ་ཤར་བའི་
རྗེས་སུ། ཟླ་བོ་ཡོད་དམ་མེད་སྙམ་དུ་དཔྱད་པའི་ཚེ། ཟླ་བཅས་བློ་ངོར་གྲུབ་ན་བླ་
317

མེད་བློ་ངོར་ཁེགས་དགོས་པར་མ་ཟད། g དེ་གཉིས་པོ་གཅིག་བློ་ངོར་ཁེགས་ན།
ཅིག་ཤོས་བློ་ངོར་གྲུབ་དགོས་པས། ་ོ དོན་དང་བློ་ངོ་གང་ལ་བལྟོས་ཀྱང་ཡོད་ན་
གཅིག་དང་དུ་མ་གང་རུང་ཡིན་པས་ཁྱབ་ལ། དེ་ཁྱབ་ན། བདེན་པར་གྲུབ་ན་
བདེན་གྲུབ་ཀྱི་གཅིག་དང་དུ་མ་གང་རུང་ཡིན་པས་ཁྱབ་དགོས་པས། ངའམ་གང་
ཟག་ལྟ་བུ་གདགས་གཞི་ཕུང་པོ་ལྔའམ།
ཁམས་དྲུག་ལྟ་བུའི་སྟེང་དུ་བདེན་པར་
གྲུབ་ན། གདགས་གཞི་ཚན་པ་གཉིས་པོ་དེ་དང་། ཡང་ན་བདེན་གྲུབ་ཀྱི་གཅིག
ཡང་ན་བདེན་གྲུབ་ཀྱི་ཐ་དད་གང་རུང་ལས་མི་འདའ་ལ། ཚན་པ་གཉིས་པོ་དེ་དང་
བདེན་གྲུབ་ཀྱི་གཅིག་ཡིན་ན། ཕུང་པོ་ལྔ་དང༌། ཁམས་དྲུག་ངའམ་བདག་ཡིན་
དགོས།
དེ་ཡིན་ན། ཕུང་པོ་ལྔ་ཡོད་པ་བཞིན་དུ་བདག་ལྔ་དང༌། ཁམས་དྲུག་ཡོད་
པ་བཞིན་དུ་བདག་ཀྱང་དྲུག་ཡོད་པར་འགྱུར་བ་སོགས་དང་། བདེན་གྲུབ་ཀྱི་ཐ་
དད་ཡིན་ན། དཔེར་ན། བྱམས་པ་དང་ཉེར་སྦས་ངོ་བོ་ཐ་དད་ཡིན་པས་བྱམས་པ་
ལས་ལོགས་སུ་ཉེར་སྦས་བློས་བཟུང་དུ་ཡོད་པ་བཞིན་དུ། ཕུང་པོ་ལྔ་དང༌། ཁམས་
དྲུག་སོ་སོར་བསལ་བའི་རྗེས་སུ་ཡང་། ངའམ་གང་ཟག་བློས་བཟུང་དུ་ཡོད་པར་
འགྱུར་དགོས་པ་ལས། དེ་ལྟར་བློས་བཟུང་དུ་མི་འདུག་པས། ངའམ་བདག་ཅེས་པ་
གདགས་གཞི་ཕུང་པོ་ལྔ་དང༌། ཁམས་དྲུག་སོགས་ཀྱི་སྟེང་དུ། རྟོག་པའམ་བློས་
བཏགས་པ་ཁོ་ན་ཡིན་གྱི། ཡུལ་གྱི་སྟེང་ནས་གྲུབ་པ་ཅུང་ཟད་ཀྱང་མེད་དོ་སྙམ་དུ་
བསམ་མོ། །ཁོ་ན་རེ། དེ་ལྟར་གདགས་གཞི་ཕུང་པོ་དང་ཁམས་ཀྱི་སྟེང་དུ་ངའམ་
བདག་རང་བཞིན་གྱིས་གྲུབ་པ་བཀག་མོད།
ད་དུང་གདགས་གཞི་ཕུང་པོ་དང་
ཁམས་རྣམས་རང་བཞིན་གྱིས་གྲུབ་པ་བློ་ངོ་ན་མ་ཡལ་བར་འདུག་པས། ཁྱོད་ཀྱི་ལྟ་
བ་དེ་བློས་བྱས་ཀྱི་དགག་བྱ་བཀག་པ་ཙམ་དུ་སོང་གི །ལྷན་སྐྱེས་ཀྱི་འཛིན་ཚུལ་ལ་
ཅུང་ཟད་ཀྱང་མི་གནོད་དོ། །ཞེ་ན་སྐྱོན་མེད་དེ། གང་ཟག་ཕུང་པོ་དང་ཁམས་
ཚོགས་ཙམ་ལ་བཏགས་པ་བཞིན་དུ། ཕུང་པོ་དང་ཁམས་དེ་རྣམས་ཀྱང་རང་རང་
318

གི་།་ཆ་
ཆ་ཤས་ཚོགས་ཙམ་ལ་བཏགས། ཿ ཆ་ཤས་དེ་རྣམས་ཀྱང་རང་རང་གི་ཆ་ཤས་
ཚོགས་ཙམ་ལ་བཏགས་པ་ཡིན་པས། ཿ རང་རང་གི་ཆ་ཤས་དེ་རྣམས་ཀྱི་སྟེང་དུ་
བདེན་པར་གྲུབ་ན།
དེ་རྣམས་ཀྱང་བདེན་གྲུབ་ཀྱི་གཅིག་དང་ཐ་དད་གང་རུང་
ལས་མི་འདའ། དེ་གཉིས་གང་ཡིན་ཡང་སྔར་བཤད་པ་ལྟར་གྱི་སྐྱོན་དུ་འགྱུར་བའི་
རིགས་པས་ཁེགས་པའི་ཕྱིར་ཏེ། རིན་ཆེན་ཕྲེང་བ་ལས། སྐྱེས་བུ་ས་མིན་ཆུ་མ་ཡིན།།
མེ་མིན་རླུང་མིན་ནམ་མཁའ་མིན། །རྣམ་ཤེས་མ་ཡིན་ཀུན་མིན་ན། །དེ་ལས་གཞན་
ན་སྐྱེས་བུ་གང་། ཞེས་པས་གང་ཟག་རང་བཞིན་གྱིས་གྲུབ་པ་འགོག་ཚུལ་དང་།
སྐྱེས་བུ་ཁམས་དྲུག་འདུས་པའི་ཕྱིར། །ཡང་དག་མ་ཡིན་ཇི་ལྟ་བར། །དེ་བཞིན་
ཁམས་ནི་རེ་རེ་ཡང་། །འདུས་ཕྱིར་ཡང་དག་ཉིད་དུ་མིན། ཞེས་པས། སྔར་གྱི་
རིགས་པ་གདགས་གཞི་ཕུང་ཁམས་ཀྱི་སྟེང་དུ་ཁ་སྤོ་ཚུལ་བསྟན་པ་ལྟར་བསམ་པར་་
བྱ་བ་ཡིན་པའི་ཕྱིར། འདིར་ཡང་། རྨི་ལམ་ན་གདགས་གཞི་བཏགས་ཆོས་སྣང་
བའི་ཚེ། བཏགས་ཆོས་ཡུལ་གྱི་སྟེང་ནས་མ་གྲུབ་པ་བཞིན་དུ། གདགས་གཞི་ཡང་
ཡུལ་སྟེང་ནས་མ་གྲུབ་པ་དཔེར་བླངས་ཏེ། དཔེའི་སྟེང་ནས་བསྒོམ་པ་ཉིད་ལས་
དང་པོ་པ་ལ་གནད་ཆེའོ། །གཉིས་པ་རྟེན་འབྲེལ་གྱི་རིགས་པ་ལ་བརྟེན་ནས་འགོག་
པ་ལ། དོགས་པ་ཅུང་ཟད་བཅད་པ་དང་། འགོག་ཚུལ་དངོས་གཉིས་ཀྱི་དང་པོ་ནི།
མཁས་གྲུབ་ནོར་བཟང་རྒྱ་མཚོ་གཞི་གྲུབ་ན་འདུས་བྱས་ཡིན་པས་ཁྱབ་པར་བཞེད་་་
དེ་ལ་ད་ལྟའི་མཚན་ཉིད་པ་རྒན་གཞོན་ཐམས་ཅད་ཀྱིས་དགག་བཞག་བྱེད་
ལ།
མོད། ཁོང་གི་བཞེད་པ་ནི། གཞི་གྲུབ་ན་འདུས་བྱས་ཡིན་པས་ཁྱབ་པར་ཐལ།
གཞི་གྲུབ་ན་རྟེན་འབྲེལ་ཡིན་པས་ཁྱབ། རྟེན་འབྲེལ་ཡིན་ན་འདུས་བྱས་ཡིན་པས་
ཁྱབ་པའི་ཕྱིར། རྟགས་དང་པོ་གྲུབ་སྟེ། རྩ་ཤེ་ལས། གང་ཕྱིར་རྟེན་འབྱུང་མ་ཡིན་
པའི། །ཆོས་འགའ་ཡོད་པ་མ་ཡིན་པ། ཞེས་སོགས་གསུངས་པའི་ཕྱིར། རྟགས་
གཉིས་པ་གྲུབ་སྟེ།
མདོ་ལས། མཁས་པས་རྟེན་འབྱུང་ཆོས་རྣམས་ཡོངས་ཤེས་ནས། །མཐར་ལྟ་
319

བ་ལ་བརྟེན་པར་ཡང་མི་བྱེད། །རྒྱུ་དང་བཅས་ཤིང་རྐྱེན་བཅས་ཆོས་ཤེས་ཀྱི། །རྒྱུ་
མེད་རྐྱེན་མེད་ཆོས་ནི་ཡོད་མ་ཡིན། == །ཞེས་པའི་རྐང་པ་ཕྱི་མ་གཉིས་ཀྱི་དོན་གྲུབ་
པའི་ཕྱིར། འོ་ན་ཆོས་ཐམས་ཅད་རྒྱུ་རྐྱེན་ལ་བརྟེན་ནས་འབྱུང་བའི་དོན། མྱུ་གུ་དེ་
ས་བོན་དང་ཆུ་ལུད་སོགས་ལས་འབྱུང་བ་ལྟ་བུ་ལ་བྱེད་དམ་ཞེ་ན། དེ་ཡང་། གྲུབ་
མཐའ་སྨྲ་བ་ཐམས་ཅད་ཀྱི་ཐུན་མོང་བའི་རྟེན་འབྲེལ་གྱི་དོན་ཡིན་མོད་ཀྱི།
ཐལ་
འགྱུར་བའི་ཐུན་མོང་མ་ཡིན་པའི་དོན་ནི། རང་འདོགས་བྱེད་ཀྱི་རྟོག་པ་ལྟ་བུའི་བློ་
ལ་བརྟེན་ནས་འབྱུང་བ་ཡིན་ཏེ། མདོ་ལས། སྣ་ཚོགས་ཡིད་དགའ་མེ་ཏོག་ཁ་བྱེ་
ཞིང་། །གསེར་གྱི་ཁང་མཆོག་འབར་བ་ཡིད་འོང་བ། །འདི་ན་དེ་ལའང་བྱེད་པོ་
འགའ་མེད་དེ། །དེ་དག་རྟོག་པའི་དབང་གིས་བཞག་པ་ཡིན། །ཞེས་ཆོས་ཐམས་
ཅད་རྟོག་པས་བཞག་པའམ། རྟོག་པས་བསྐྱེད་པ་ཡིན་གྱི། རྟོག་པ་ལས་གཞན་པའི་
བྱེད་པོའམ། རྒྱུ་གཞན་མེད་པར་གསུངས་པའི་ཕྱིར་དང༌། བཞི་བརྒྱ་པའི་འགྲེལ་པ་
ལས་ཀྱང་། རྟོག་པ་ཡོད་པ་ཁོ་ནས་ཡོད་པ་ཉིད་དང་། རྟོག་པ་མེད་པར་ཡོད་པ་
ཉིད་མེད་པ་དེ་དག་ནི། ཞེས་ཆོས་ཐམས་ཅད་རྟོག་པས་མཚོན་པའི་རང་འདོགས་
བྱེད་ཀྱི་བློ་ཡོད་ན་ཡོད་ལ། མེད་ན་མེད་པའི་རྗེས་སུ་འགྲོ་ལྡོག་བྱེད་པར་གསུངས་
རྟགས་ཕྱི་མ་དེ་ལ་བརྟན་པའི་ཐལ་འགྱུར་ལ་ཁྱབ་པ་ཡོད་པར་ཐལ།
པའི་ཕྱིར།
རྣམ་འགྲེལ་ལས།
གང་ཡོད་ཉིད་ན་གང་སྐྱེ་བའམ། །གང་འགྱུར་ན་ཡང་རྣམ་
འགྱུར་བ། །དེ་ནི་དེ་རྒྱུར་རབ་ཏུ་བརྗོད། ཅེས་གསུངས་པའི་ཕྱིར། དེ་ལ་ཁོ་ན་རེ།
འདི་ན་དེ་ལའང་བྱེད་པོ་འགའ་མེད་དེ། ཞེས་རྟོག་པ་ལས་གཞན་པའི་རྒྱུ་མེད་པར་
བཤད་པ་མི་འཐད་པར་ཐལ། ས་བོན་དང་ཆུ་ལུད་སོགས་མྱུ་གུའི་རྒྱུ་ཡིན་པའི་ཕྱིར་
ཞེ་ན། སྐྱོན་མེད་དེ། དེ་ནི་ས་བོན་དང་ཆུ་ལུད་འཛིན་པའི་རྟོག་པ་ལས། མྱུ་གུ་
འཛིན་པའི་རྟོག་པ་སྐྱེ་བའི་སྒོ་ནས་ས་བོན་དང་ཆུ་ལུད་འཛིན་པའི་རྟོག་པ་དེ། ས་
བོན་དང་ཆུ་ལུད་དངོས་སུ་སྤྲུལ་བྱེད་དང་། མྱུ་གུ་རྒྱུད་ནས་སྤྲུལ་བྱེད་དུ་སོང་བ་
ཙམ་ལ་འཇོག་པའི་ཕྱིར་ཏེ། དཔེར་ན། ཚད་མའི་གཞུང་ལས། དེ་ལའང་དུང་ར་
320

སྣང་བའི་བློས། །བག་ཆགས་གསལ་བར་སད་པ་ཅན། །མར་མེ་སྣང་བའི་བློ་ཉིད་
།
ནི། །རྟོགས་ཀྱི་མེ་ཉིད་མ་ཡིན་ནོ། །ཞེས་སེམས་ཙམ་པའི་ལུགས་ལ། དུ་བའི་རྟགས་
ཀྱིས་དུ་ལྡན་གྱི་ལ་ལ་མེ་ཡོད་པར་རྟོགས་པ་ནི། དུར་སྣང་གི་བློས་བག་ཆགས་སད་
བྱེད་ཀྱི་རྐྱེན་བྱས་པ་ལ་བརྟེན་ནས། མེར་སྣང་གི་བློ་སྐྱེས་པ་ཙམ་ལ་བྱེད་པ་ཡིན་གྱི།
ཕྱི་རོལ་དོན་དུ་གྱུར་པའི་དུ་བའི་རྟགས་ལས། ཕྱི་རོལ་དོན་དུ་གྱུར་པའི་མེ་རྟོགས་པ་
མ་ཡིན་པར་བཞེད་པ་དང་དོན་འདྲ་ཞིང་། རྩ་ཤེ་ལས། དཔེར་ན་སྤྲུལ་པས་སྤྲུལ་
གཞན་ཞིག _ །སྤྲུལ་པར་མཛད་པ་དེ་བཞིན་ནོ། །ཞེས་པའི་དོན་ཡིན་པར་བཞེད་
པས། ཕྱོགས་སྔ་མའི་འབེམ་མ་མཐོང་བར། དགག་བཞག་གི་མདའ་མ་འཕེན་ཅིག།
གཉིས་པ་འགོག་ཚུལ་དངོས་ནི། ད་ལྟ་འཇིག་རྟེན་ན་རྟ་གླང་གི་བུ་ནི་དང་
པོ་ནས་རྟ་གླང་དུ་གྲུབ་ཀྱི། ཕྱིས་རྒྱུ་རྐྱེན་གཞན་ལ་བརྟེན་ནས་རྟ་གླང་དུ་སྣང་བ་
མིན་པས། དེའི་སྟེང་དུ་རྟ་གླང་ངོ་བོ་ཉིད་ཀྱིས་གྲུབ། སྒྱུ་མའི་རྟ་གླང་སོགས་ནི་
སྔགས་དང་རྫས་ལ་སོགས་པའི་རྐྱེན་གཞན་ལ་བརྟེན་ནས་སྣང་བ་ཙམ་ཡིན་པས།
སྒྱུ་མའི་རྟ་གླང་ངོ་བོ་ཉིད་ཀྱིས་མ་གྲུབ་ཅེས་འདོད་པའི་གཞན་གྲགས་ཀྱི་དཔེ་ལ་་་་་་་་
བརྟེན་ནས་ངོ་བོ་ཉིད་ཀྱིས་གྲུབ་ན། རྒྱུ་རྐྱེན་གཞན་ལ་བལྟོས་པ་མི་འཐད་ཅེས།
ཁྱབ་པ་ངེས་པར་བྱས་ཏེ། ཕྱོགས་ཆོས་ཕྱི་ནང་གི་དངོས་པོ་རྣམས་རྒྱུ་རྐྱེན་གཞན་ལ་
བརྟེན་ནས་སྐྱེས་པ་ལྟ་བུར་ཡོད་པ་དྲན་པར་བྱས་ཏེ། ཚུལ་གསུམ་ཅིག་ཅར་དུ་དྲན་
པའི་ནུས་པ་ལ་བརྟེན་ནས། ཕྱི་ནང་གི་དངོས་པོ་རྣམས་ནི། རྨི་ལམ་གྱི་ཡུལ་ལྟར་བློ་
ལ་སྣང་ཙམ་ཁོ་ན་ཡིན་གྱི། ཡུལ་སྟེང་ནས་གྲུབ་པ་ཅུང་ཟད་ཀྱང་མེད་སྙམ་དུ་དྲན་
པར་བྱའོ། །
འོ་ན་རྒྱུ་རྐྱེན་ལ་བལྟོས་པའི་རྟགས་ལས།
དངོས་པོ་བདེན་མེད་དུ་བསྒྲུབ་
པའི་ཚེ། རྒྱུ་རྐྱེན་ལ་བལྟོས་ཚུལ་ཐུན་མོང་བ་དེ་རྟགས་སུ་འགོད་པ་ཡིན་ནམ། ཐལ་
འགྱུར་བའི་ཐུན་མོང་མ་ཡིན་པའི་བལྟོས་ཚུལ་དེ་རྟགས་སུ་འགོད་པ་ཡིན་ཞེ་ན།
འདི་ལ་སྐབས་གཉིས་ཡོད་དེ། དངོས་སྨྲ་བའི་གྲུབ་མཐའ་ལས་མ་ལོག་ཅིང་། གྲུབ་
321

མཐའ་དེ་བདེན་ཞེན་གྱིས་ཁས་ལེན་པའི་ཚེ། ཐུན་མོང་བའི་རྟེན་འབྲེལ་རྟགས་སུ་
འགོད། དངོས་སྨྲ་བའི་གྲུབ་མཐའ་དོར་ཏེ། ཕྱི་རྒོལ་ཡང་དག་ཏུ་གྱུར་པའི་སྐབས་
སུ་ཐུན་མོང་མ་ཡིན་པའི་རྟེན་འབྲེལ་དེ། རྟགས་སུ་འགོད་པའི་ཕྱིར། འོ་ན་དེ་འདྲ་
བའི་ཕྱི་རྒོལ་ཡང་དག་དེས། ཐུན་མོང་མ་ཡིན་པའི་རྟེན་འབྲེལ་གྱི་དོན་བློས་
བཏགས་ཙམ་དང་། བློས་བསྐྱེད་ཙམ་ཞེས་པའི་ཙམ་སྒྲའི་དོན་གོ་ཟིན་པས། ཡུལ་
གྱི་སྟེང་ནས་མེད་པའང་གོ་ཟིན་པ་དེ་ལ། རྟགས་འགོད་མི་དགོས་པར་འགྱུར་རོ། །
ཞེ་ན་སྐྱོན་མེད་དེ། དོན་གྲུབ་ཟིན་ཡང་། ཐ་སྙད་བསྒྲུབ་དགོས་པའི་ཕྱིར་ཏེ།
དཔེར་ན་གཅིག་དུ་བྲལ་གྱི་རྟགས་ལ་བརྟེན་ནས། མྱུ་གུ་བདེན་མེད་དུ་བསྒྲུབ་པ་དེ།
ཐ་སྙད་འབའ་ཞིག་བསྒྲུབ་པ་ཡིན་པར་དབུ་མ་རྒྱན་གྱི་རང་འགྲེལ་ལས་བཤད་
ཡིན་པའི་ཕྱིར།
གསུམ་པ་བཀག་པའི་དོན་བསྒོམ་པའི་ཚུལ་ནི། དེ་ལྟར་ཐོས་བསམ་གྱིས་
ལེགས་པར་གཏན་ལ་ཕེབས་ཟིན་པའི་རྗེས་སུ། དངོས་གཞི་ལས་ཀྱང་སྔོན་འགྲོ་ཟབ་
པས། སྔོན་འགྲོའི་ཆོས་སྐོར་རྣམས་བཤར་བསྒོམ་གྱི་ཚུལ་དུ་སྔོན་དུ་བཏང་། ཁྱད་
པར་རྩ་བའི་བླ་མ་ངོ་བོ་རྗེ་བཙུན་འཇམ་པའི་དབྱངས། དེའི་རིགས་བདག་གི་ཚུལ་
དུ་རྒྱལ་བ་རྡོ་རྗེ་འཆང་། འཇམ་དབྱངས་ཀྱི་ཐུགས་ཀར་རྗེ་བླ་མ་ཡེ་ཤེས་སེམས་
དཔའི་ཚུལ་དུ་གསལ་བཏབ། དེ་སྐྱབས་གསུམ་ཀུན་འདུས་སུ་བསྒོམས་ནས་གསོལ་
བ་འདེབས་པ་སོགས་བྱ། དེའི་རྗེས་སུ་དགག་བྱའི་ཚད་གསལ་གདབ། ། ཡོད་ན་
གཅིག་དང་དུ་མ་གང་རུང་ཡིན་དགོས་པའི་སྤྱི་ཁྱབ་ལ་བརྟེན་ནས་བདེན་པར་གྲུབ་་
ནའང་། བདེན་གྲུབ་ཀྱི་གཅིག་དང༌། དུ་མ་གང་རུང་ཡིན་དགོས་ཚུལ་ངེས་པར་
བྱས་ནས། བདག་རང་བཞིན་གྱིས་གྲུབ་ན། རང་གི་གདགས་གཞི་ཕུང་པོ་དང་།
བདེན་གྲུབ་ཀྱི་གཅིག་དང་ཐ་དད་གང་རུང་ཡིན་དགོས། བདེན་གྲུབ་ཀྱི་གཅིག་ཡིན་
ན། ཕུང་པོ་ལྔ་ཡོད་པ་བཞིན་དུ་བདག་ཀྱང་མང་པོར་འགྱུར། བདེན་གྲུབ་ཀྱི་ཐ་
དད་ཡིན་ན། འབྲེལ་མེད་དོན་གཞན་གྱི་ཐ་དད་དུ་འགྱུར་བས། ཕུང་པོ་རེ་རེ་ནས་
322

བསལ་བའི་འོག་ཏུ་ཡང་། གང་ཟག་དམིགས་དགོས་པར་འགྱུར་ལ། དེ་གཉིས་
ཀའང་མི་རིགས་པའི་ཕྱིར་ན། བདག་ཡུལ་གྱི་སྟེང་ནས་གྲུབ་པ་མེད་ཅེས་དང་།
ཕུང་པོ་རྣམས་ཀྱང་བདེན་པར་གྲུབ་ན། རང་རང་གི་ཆ་ཤས་རྣམས་དང༌། བདེན་
གྲུབ་ཀྱི་གཅིག་དང་ཐ་དད་གང་རུང་ལས་མི་འདའ་བའི་སྔ་མའི་རིགས་འགྲོས་ཀྱི་་་་་
སྐྱོན་ཡོད་པས་དེ་རྣམས་ཀྱང་རྨི་ལམ་གྱི་སྐབས་ཀྱི་གདགས་གཞིའི་ཆོས་རྣམས་དང་་་
འདྲ་བར་ཡུལ་གྱི་སྟེང་ནས་གྲུབ་པ་མེད་ཅེས། གསལ་བཏབ་ནས།
༅ ད་ནི་འདི་ལས་མ་ཡེངས་པར་བྱའོ་སྙམ་དུ་འཕེན་པ་ཤུགས་ཅན་ཞིག་བཏང་་
སྟེ། བར་སྐབས་སུ་རིགས་པས་དཔྱད་པ་མི་བྱེད་པར་དེ་ཉིད་ལ་རྩེ་གཅིག་ཏུ་འཇོག་
པ་ནི། སྟོང་ཉིད་ལ་དམིགས་པའི་ཞི་གནས་བསྒོམ་ཚུལ་དང་། གནས་ཆ་ཅུང་ཟད་
རྙེད་པའི་མཚམས་ནས་སེམས་བྱིངས་གནས་ཆ་ལས་མ་གཡོས་བཞིན་པའི་ངང་ནས།
བློའི་ཟུར་ཞིག་གིས་བར་སྐབས་བར་སྐབས་སུ་ཅུང་ཟད་དཔྱོད་པ་སྤེལ་གྱིན་བསྒོམ་་་
པ་ལྷག་མཐོང་བསྒོམ་ཚུལ་ཡིན་ལ། དེ་ཡང་སྔ་མ་ལ་རྩེ་གཅིག་ཏུ་གནས་སྟོབས་ཀྱིས་
ཤིན་སྦྱངས་དྲངས་པ་ན། ཞི་གནས་མཚན་ཉིན་པ་དང་། ཕྱི་མ་ལ་དཔྱད་སྟོབས་
ཀྱིས་ཤིན་སྦྱངས་དྲངས་པ་ན། ལྷག་མཐོང་དང་ཟུང་འབྲེལ་སོགས་སུ་འགྱུར་ཞིང་།
ཤིན་སྦྱངས་མ་ཐོབ་གོང་དུ་ནི། སྔ་མ་ཞི་གནས་རྗེས་མཐུན་པ་དང་། ཕྱི་མ་ལྷག་
མཐོང་རྗེས་མཐུན་པའི་སྐྱོང་ཚུལ་ཙམ་དུ་འགྱུར་རོ།།
༣/ སྒོམ་ཅི་འདྲ་ཞིག་ལ་ཡང་དམིགས་པ་དེ་དམ་སྒྲིང་གིས་འཛིན་པའི་དྲན་པ་་་་་
དང་། བློའི་ཟུར་ཞིག་གིས་དམིགས་པ་དེ་བློའི་ཡུལ་ནས་ཤོར་མ་ཤོར་སོགས་བལྟ་
བའི་ཤེས་བཞིན་སྐྱོང་ཚུལ་གལ་ཆེ་ཞིང་། ད་ལྟ་གང་དག་བྱིང་བ་ཕྲ་མོ་བསགས་པ་
ལའང་། སྒོམ་རྣམ་དག་ཏུ་འཁྲུལ་ཞིང་། ལྷག་པར་ང་ལྟ་བུ་དེ་དབུ་མའི་ལྟ་བ་
མཐར་ཐུག་ཏུ་འདོད་པ་དང་། སྔགས་བླ་མེད་ཀྱི་རྫོགས་རིམ་གྱི་བདེ་སྟོང་དུ་འདོད་
པ་སོགས་སྒོམ་ལ་འཁྲུལ་གཞི་ཤིན་ཏུ་ཆེ་བས། དེ་དག་གི་གེགས་སེལ་ཚུལ་སོགས་
ཞིབ་པར་ནི་བྱང་ཆུབ་ལམ་གྱི་རིམ་པ་ལས་ཤེས་པར་བྱའོ། །དེ་ལྟར་འབད་ལས་བྱུང་
323

བའི་དགེ་བ་དེས། ། ཀུན་གྱིས་ཟབ་མོའི་དོན་འདི་རྟོགས་གྱུར་ཏེ། །འཁོར་བའི་རྒྱ་
མཚོ་ཆེ་ལས་མྱུར་ཐར་ནས། །བླ་མེད་བྱང་ཆུབ་གོ་འཕང་ཐོབ་པར་ཤོག །ཅེས་པ་
འཕྲལ་མར་བཤར་
འདི་ནི་རང་གི་སློབ་མ་སྡེ་སྣོད་འཛིན་པ་མང་པོ་ཞིག་གིས།
བསྒོམ་དུ་བསྐྱངས་ཆོག་པའི་ལྟ་བའི་འཁྲིད་ཡིག་ཉུང་ངུ་ཞིག་དགོས་ཞེས་བསྐུལ་་
བའི་དོན་གུ་སྙོམས་ལས་པ་ཤཱཀྱའི་བཙུན་པ་སྡ